१७४४ में, रोहिल्ला नेता अली मोहम्मद खान ने इस इलाके में एक सेना को भेजा और भीमताल के रास्ते से अल्मोड़ा में प्रवेश किया। चन्द सेना उनका विरोध नहीं कर पाई, क्योंकि तत्कालीन शासक कल्याण चंद, कमजोर और अप्रभावी थे। रोहिल्लाओं ने अल्मोड़ा पर कब्जा कर लिया, और सात महीनों तक वहां ही रहे। इस समय में उन्होंने राज्य के बहुत से मंदिरों को नुकसान भी पहुंचाया। हालांकि अंततः क्षेत्र के कठोर मौसम से तंग आकर, और तीन लाख रुपए के हर्जाने के भुगतान पर, रोहिल्ला वापस अपनी राजधानी बरेली लौट गये।

१७९१ में, नेपाल के गोरखाओं ने काली नदी के पश्चिम की ओर अपने राज्य का विस्तार करने के लिये अल्मोड़ा पर आक्रमण किया, और उस पर आसानी से कब्जा कर लिया। फलस्वरूप कुमाऊं साम्राज्य का अंत हो गया और राजधानी के तौर पर अल्मोड़ा का महत्तव समाप्त हो गया। गोरखा शासन चौबीस साल तक चला था। गोरखाओं ने काली से अलकनंदा तक सड़क का निर्माण किया था। यह सड़क अल्मोड़ा होते हुए ही काली से श्रीनगर तक पहुंचती थी। गोरखा शासन के समय अल्मोड़ा में लगभग १००० घर थे, और यह कुमाऊं क्षेत्र का सबसे बड़ा नगर था।

२० वीं शताब्दी
२१ वीं शताब्दी
१८ वीं शताब्दी
पौराणिक सन्दर्भ